**ԱՄՓՈՓԱԹԵՐԹ**

«ՀՀ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՄԱՐՏԻ 31-Ի «ՓՈԽՊԱՏՎԱՍՏՄԱՆ ՆՊԱՏԱԿՈՎ ՄԱՐԴՈՒ ԴՈՆՈՐԱԿԱՆ ՕՐԳԱՆՆԵՐԻ ԵՎ (ԿԱՄ) ՀՅՈՒՍՎԱԾՔՆԵՐԻ ՆԵՐՄՈՒԾՄԱՆ, ԱՐՅԱՆ ԵՎ ԴՐԱ ԲԱՂԱԴՐԱՄԱՍԵՐԻ, ԹՄՐԱՄԻՋՈՑՆԵՐԻ, ՀՈԳԵՄԵՏ (ՀՈԳԵՆԵՐԳՈՐԾՈՒՆ) ՆՅՈՒԹԵՐԻ ԿԱՄ ԴՐԱՆՑ ՊՐԵԿՈՒՐՍՈՐՆԵՐԻ ՆԵՐՄՈՒԾՄԱՆ ԵՎ ԱՐՏԱՀԱՆՄԱՆ ԿԱՐԳԸ ՈՒ ԴՐԱՆՑ ՑԱՆԿԵՐԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2007 ԹՎԱԿԱՆԻ ԱՊՐԻԼԻ 26-Ի N 551-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» N 335-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

|  |  |
| --- | --- |
| 1. ՀՀ Պետական եկամուտների կոմիտե | **30.11.2022** |
| **01/3-2/86977-2022** |
| «Հայաստանի Հանրապետության կառավարության 2016 թվականի մարտի 31-ի N 335-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) վերաբերյալ հայտնում ենք հետևյալը.   1. Նախագծով առաջարկում ենք նախատեսել դրույթ համաձայն որի` լիցենզիա ստանալու նպատակով լիազոր մարմին տեղեկությունները և փաստաթղթերը ներկայացվում են, իսկ լիազոր մարմնի կողմից համապատասխան լիցենզիան կամ անհրաժեշտ փաստաթղթերի ամբողջական չլինելու վերաբերյալ տեղեկատվությունը տրամադրվում են էլեկտրոնային եղանակով` «Հայաստանի Հանրապետության արտաքին առևտրի ազգային մեկ պատուհան էլեկտրոնային հարթակում (www.trade.gov.am) հասանելի «Թույլատվական փաստաթղթեր (sw.gov.am)» համակարգի միջոցով, բացառությամբ անհաղթահարելի ուժի առկայության դեպքերի, երբ դրանք կարող են ներկայացվել թղթային տեսքով: Միաժամանակ, Հայաստանի Հանրապետության կառավարության 2016 թվականի մարտի 31-ի N 335-Ն որոշման (այսուհետ` Որոշում) N 2 հավելվածի 20-րդ կետով սահմանված դրույթները առաջարկում ենք տարածել միայն վերոնշյալ դեպքերով սահմանված` թղթային տեսքով տրամադրված լիցենզիայի կորստի դեպքերի համար:   2. Հաշվի առնելով այն հանգամանքը, որ Նախագծով նախատեսվում է լիցենզիաների տրամադրումը իրականացնել էլեկտրոնային եղանակով, ինչպես նաև այն, որ մաքսային և այլ փաստաթղթերը մաքսային մարմիններին ներկայացնելու հետ կապված հարաբերությունները սահմանված են մաքսային օրենսդրությամբ` առաջարկում ենք Որոշման N 2 հավելվածի 22-րդ կետը ուժը կորցրած ճանաչել:  3. Միաժամանակ, առաջարկում ենք քննարկել Որոշման N 1 հավելվածով սահմանված դրույթներում ևս վերոնշյալ փոփոխությունները կատարելու հարցը:  4. Նախագծի 2-րդ կետում «պաշտոնական հրապարակմանը հաջորդող» բառերը առաջարկում ենք փոխարինել «Հայաստանի Հանրապետության արտաքին առևտրի ազգային մեկ պատուհան էլեկտրոնային հարթակում www.trade.gov.am) հասանելի «Թույլատվական փաստաթղթեր sw.gov.am) համակարգի գործարկման» բառերով: | 1. **Ընդունվել է:**   Առաջարկը ներառված է Հիմնավորման մեջ   1. **Ընդունվել է:** 2. **Ընդունվել է:** 3. **Մասամբ է ընդունվել:**   Դիտողությունը աշխատանքային կարգով քննարկվել է ՀՀ Պետական եկամուտների կոմիտեի մասնագետների հետ: Առաջարկվել է արտաքին տնտեսական գործունեության իրականացման համար անհրաժեշտ փաստաթղթերի ձևակերպումն իրականացնել է «Հայաստանի Հանրապետության արտաքին առևտրի ազգային մեկ պատուհան էլեկտրոնային» համակարգի www.trade.gov.am), ՀՀ առողջապահության նախարարությանը հատկացված հարթակում: Սակայն Պետական եկամուտների կոմիտեի մասնագետների կողմից պարզաբանվել է, որ դեղերի ներմուծման մասով ևս անցում պետք է կատարվի «Հայաստանի Հանրապետության արտաքին առևտրի ազգային մեկ պատուհան էլեկտրոնային» համակարգի www.trade.gov.am), «Թույլատվական փաստաթղթեր (sw.gov.am)» հարթակ: |
| **2. ՀՀ արդարադատության նախարարություն** | **26.12.2022** |
| **/27.3/57996-2022** |
| «Հայաստանի Հանրապետության կառավարության 2016 թվականի մարտի 31-ի «Փոխպատվաստման նպատակով մարդու դոնորական օրգանների և (կամ) հյուսվածքների ներմուծման, արյան և դրա բաղադրամասերի, թմրամիջոցների, հոգեմետ (հոգեներգործուն) նյութերի կամ դրանց պրեկուրսորների ներմուծման և արտահանման կարգը ու դրանց ցանկերը հաստատելու և Հայաստանի Հանրապետության կառավարության 2007 թվականի ապրիլի 26-ի N 551-Ն որոշումն ուժը կորցրած ճանաչելու մասին» N 335-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում եմ  1. «Հայաստանի Հանրապետության կառավարության 2016 թվականի մարտի 31-ի «Փոխպատվաստման նպատակով մարդու դոնորական օրգանների և (կամ) հյուսվածքների ներմուծման, արյան և դրա բաղադրամասերի, թմրամիջոցների, հոգեմետ (հոգեներգործուն) նյութերի կամ դրանց պրեկուրսորների ներմուծման և արտահանման կարգը ու դրանց ցանկերը հաստատելու և Հայաստանի Հանրապետության կառավարության 2007 թվականի ապրիլի 26-ի N 551-Ն որոշումն ուժը կորցրած ճանաչելու մասին» N 335-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշմաննախագծի (այսուհետ՝ Նախագիծ) 1-ին կետի 1-ին ենթակետով լրացվող 14.2-րդ կետի «տրամադրում» բառն անհրաժեշտ է փոխարինել «տրամադրվում» բառով, իսկ «ներկայացվել» բառն անհրաժեշտ է փոխարինել «տրամադրվել» բառով:  2. Նախագծի 1-ին կետի 2-րդ ենթակետի ա) պարբերությամբ լրացվող 13.2-րդ կետի «ներկայացվել» բառն անհրաժեշտ է փոխարինել «տրամադրվել» բառով:  3. Նախագծի 1-ին կետի 2-րդ ենթակետի բ) պարբերության «անհաղթահարելի ուժի առկայության դեպքերով սահմանված» բառերն առաջարկում ենք փոխարինել «անհաղթահարելի ուժի առկայության դեպքերով պայմանավորված» բառերով:  Բացի այդ, հաշվի առնելով Նախագծի 1-ին կետի 2-րդ ենթակետի բ) և գ) պարբերություններով նախատեսվող փոփոխությունները՝ գտնում ենք, որ անհրաժեշտ է նույնաբովանդակ փոփոխություններ նախատեսել նաև Հայաստանի Հանրապետության կառավարության 2016 թվականի մարտի 31-ի N 335-Ն որոշման Հավելված 1-ի համապատասխան կետերում:  4. Միևնույն ժամանակ հարկ ենք համարում անդրադառնալ Հայաստանի Հանրապետության կառավարության 2016 թվականի մարտի 31-ի N 335-Ն որոշման (այսուհետ՝ Որոշում) ընդունման իրավական հիմքին: Այսպես, նշված Որոշմամբ Կառավարությունը հաստատում է **այդ թվում նաև թմրամիջոցների, հոգեմետ (հոգեներգործուն) նյութերի կամ դրանց պրեկուրսորների ներմուծման և արտահանման կարգը ու դրանց ցանկերը:** Մինչդեռ նախաբանում հղում է կատարվել «Մարդուն օրգաններ և (կամ) հյուսվածքներ փոխպատվաստելու մասին» Հայաստանի Հանրապետության օրենքի 10-րդ հոդվածին, «Մարդու արյան և դրա բաղադրամասերի դոնորության և փոխներարկումային բժշկական օգնության մասին» Հայաստանի Հանրապետության օրենքի 6-րդ հոդվածին և Հայաստանի Հանրապետության կառավարության 2014 թվականի դեկտեմբերի 25-ի N 1524-Ն որոշման 6-րդ կետի 1-ին ենթակետի պահանջներին:  Հայաստանի Հանրապետության սահմանադրության 6-րդ հոդվածի 2-րդ մասին, համաձայն որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են **օրենքով լիազորվել ընդունելու ենթաօրենսդրական նորմատիվ իրավական ակտեր:**  Վերոգրյալից ելնելով և հաշվի առնելով այն հանգամանքը, որ Որոշման նախաբանում նշված չէ այն լիազորող նորմը, որով Կառավարությանը վերապահված է թմրամիջոցների, հոգեմետ (հոգեներգործուն) նյութերի կամ դրանց պրեկուրսորների ներմուծման և արտահանման կարգը ու դրանց ցանկերը հաստատելու լիազորություն՝ գտնում ենք, որ Նախագծի 1-ին կետի 2-րդ ենթակետով նախատեսվող կարգավորումները խնդրահարույց են:  Նշվածը հաշվի առնելով՝ անհրաժեշտ է Նախագծով նախատեսել համապատասխան լրացում, որով Որոշման նախաբանում կնշվի այն լիազորող նորմը, որի հիման վրա Կառավարությունը լիազորված կլինի հաստատելու թմրամիջոցների, հոգեմետ (հոգեներգործուն) նյութերի կամ դրանց պրեկուրսորների ներմուծման և արտահանման կարգը ու դրանց ցանկերը: | 1. **Ընդունվել է:** 2. **Ընդունվել է:** 3. **Ընդունվել է:** 4. **Չի ընդունվել:**   Նշված որոշման վերնագիրը և նախաբանը փոփոխության չեն ենթարկվել ընդունված օրվանից (31 մարտի 2016 թվական): Միաժամանակ անհրաժեշտ է նշել, որ նույն որոշման համար լիազորող նորմ ամրագրելը դուրս է նախագծի կարգավորման առարկայի շրջանակներից: |
| **3. Իրավական ակտերի նախագծերի հրապարակման միասնական կայք**  **Ռուբեն Գրիգորյան** | **01.02.2023թ.** |
| Առաջարկում եմ այս գործունեությունը լինի բացառապես պետական մարմնի տնօրինությամբ | 1. **Չի ընդունվել**   Հայաստանի Հանրապետությունում թմրամիջոցների, հոգեմետ (հոգենեգործուն) նյութերի կամ դրանց պրեկուրսորների շրջանառությունը իրականացվում է բացառապես Առողջապահության նախարարության կողմից տրված լիցենզիայի առկայության դեպքում, որը տրամադրվում է համաձայն ՀՀ կառավարության 2002 թվականի հունիսի 29-ի N 867 «Հայաստանի Հանրապետությունում դեղերի արտադրության, դեղատնային գործունեության, կազմակերպությունների կամ անհատ ձեռնարկատերերի կողմից բժշկական օգնության և սպասարկման իրականացման, դեղերի մեծածախ իրացման լիցենզավորման կարգերը և նշված գործունեությունների իրականացման լիցենզիայի ձևերը հաստատելու մասին» որոշման: |
| 4. Վարչապետի աշխատակազմի ֆինանսատնտեսագիտական վարչության  եզրակացություն«Հայաuտանի Հանրապետության կառավարության 2016 թվականի մարտի 31-ի N 335-ն որոշման մեջ լրացումներ կատարելու մաuին» ՀՀ կառավարության որոշման նախագծի (այսուհետ՝ նախագիծ) մասին | **07.03.2023** |
| **02/16.11/7866-2023** |
| 1. ՀՀ կառավարության 2016 թվականի մարտի 31-ի թիվ 335-Ն որոշման Հավելված 1-ի և Հավելված 2-ի համապատասխանաբար 8-րդ և 7-րդ կետերը և նախագծի կարգավորման առարկան հակասում են միմյանց, քանի որ նախագծի նպատակը, ըստ էության, համապատասխան փաստաթղթերը բացառապես էլեկտրոնային եղանակով ներկայացնելու գործընթացի կարգավորումն է, իսկ որոշման մատնանշված կետերով՝ ներկայացման մի քանի տարբերակ է նախատեսվում: Հաշվի առնելով նշված դիտարկումը՝ առաջարկում ենք քննարկել և լրամշակել որոշման համապատասխան կետերը:  2. Նախագծի հիմնավորումը լրամշակման կարիք ունի, օրինակ պարզ չէ՝ ՀՀ կառավարության 2021 թվականի հունիսի 10-ի N 977-Ն որոշման 11-րդ կետի պահանջների կատարման անհրաժեշտություն ասելով ինչ է ի նկատի ունեցվել (անհրաժեշտ է հստակ ներկայացնել նախագծի ընդունման անհրաժեշտությունը, ինչպես նաև ակնկալվող արդյունքը):  3. Հաշվի առնելով, որ Հայաuտանի Հանրապետության կառավարության 2016 թվականի մարտի 31-ի N 335-Ն որոշման կարգավորման առարկա են հանդիսանում ոչ միայն թմրամիջոցների, հոգեմետ (հոգենեգործուն) նյութերի կամ դրանց պրեկուրսորների ներմուծման կամ արտահանման մեկանգամյա լիցենզիայի տրամադրման իրավահաբերությունները, այլ նաև՝ փոխպատվաստման նպատակով մարդու դոնորական օրգանների և (կամ) հյուսվածքների ներմուծման, արյան և դրա բաղադրամասերի ներմուծման և արտահանման իրավահարաբերությունները (որոնց մասով ևս որոշման մեջ համապատասխան փոփոխություններ են իրականացվում)՝ առաջարկում ենք վերջիններիս ևս հիմնավորման մեջ անդրադարձ կատարել: | **Ընդունվել է:** |
| 4. Վարչապետի աշխատակազմի իրավաբանական վարչության  Եզրակացություն «Հայաuտանի Հանրապետության կառավարության 2016 թվականի մարտի 31-ի N 335-Ն որոշման մեջ լրացումներ և փոփոխություններ կատարելու մաuին» ՀՀ կառավարության որոշման նախագծի (այսուհետ՝ նախագծի) վերաբերյալ | **07.03.2023** |
| **02/16.11/7866-2023** |
| ՀՀ կառավարության 2016 թվականի մարտի 31-ի N 335-Ն որոշման նախաբանում նշված չէ Սահմանադրության կամ օրենքի այն դրույթը, որը կառավարությանը լիազորում է ընդունել թմրամիջոցների, հոգեմետ (հոգեներգործուն) նյութերի կամ դրանք պրեկուրսորների ներմուծման և արտահանման կարգը, ինչը հակասում է Սահմանադրության 6-րդ հոդվածի 2-րդ մասին, ըստ որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Միևնույն ժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  Նշվածով պայմանավորված որոշումը խնդրահարույց է նաև Սահմանադրական դատարանի 2016 թվականի հուլիսի 8-ի ՍԴՈ–1291 որոշմամբ արտահայտված իրավական դիրքորոշման համատեքստում, ըստ որի՝ պետաիշխանական լիազորություններով օժտված յուրաքանչյուր մարմին, յուրաքանչյուր պաշտոնատար անձ պետք է գործի օրենսդրությամբ սահմանված լիազորությունների շրջանակներում։ Հիշյալ սուբյեկտների հանրային–իրավական վարքագծի իրավական հիմք հանդես են գալիս ՀՀ Սահմանադրությունը, ինչպես նաև ՀՀ կողմից վավերացված միջազգային պայմանագրերը, ՀՀ օրենքները և այլ նորմատիվ իրավական ակտերը:  ՀՀ վճռաբեկ դատարանը թիվ ՎԴ/4680/05/19 վարչական գործով արձանագրել է, որ Սահմանադրությամբ նախատեսված մարմիններն իրավասու են ընդունելու ենթաօրենսդրական նորմատիվ իրավական ակտեր միայն ՀՀ Սահմանադրությամբ կամ օրենքով լիազորվելու դեպքում, ընդ որում, ենթաօրենսդրական նորմատիվ իրավական ակտի նախաբանում պետք է հստակորեն նշվի օրենսդրական իրավական ակտի հոդվածը կամ մասը, որը ներառում է ՀՀ Սահմանադրության 6-րդ հոդվածի 2-րդ մասով սահմանված լիազորող նորմեր: Այս պահանջը ինքնանպատակ չէ, քանի որ միայն նման պայմաններում է հնարավոր պարզել, թե արդյոք գործադիր իշխանության մարմինն օգտվել է իրեն օրենքով վերապահված լիազորությունից և գործել է օրենքով իրեն տրված լիազորությունների շրջանակում:  Միաժամանակ, հարկ է նշել, որ ՀՀ վարչապետի 05.10.2021 թվականի № 02/10.3/37766 հանձնարարականի համաձայն, Ազգային ժողովի 2022 թվականի գարնանային հերթական նստաշրջանի ավարտից հետո թույլատրելի չեն համարվելու (այդ թվում` մինչ այդ ընդունված), համապատասխան իրավական հիմք չունեցող իրավական ակտերում փոփոխությունների կատարումը: Հետևաբար նախագիծը չի կարող ընդունվել մինչև ՀՀ կառավարության 2016 թվականի մարտի 31-ի N 335-Ն որոշումը «Թմրամիջոցների և հոգեմետ (հոգեներգործուն) նյութերի մասին» ՀՀ օրենքի շրջանակներում համապատասխան մասով լիազորող նորմով ապահովելը։ | **Ընդունվել է ի գիտություն:**  Միաժամանակ հայտնում եմ, որ առողջապահության նախարարությունը նախատեսում է իրականացնել «Թմրամիջոցների և հոգեմետ (հոգեներգործուն) նյութերի մասին» ՀՀ օրենքի փոփոխության նախագծի մշակման աշխատանքներ: |